የገቢዎች ሚንስቴርና ጉምሩክ ኮሚሽን በደቡብና ማዕከላዊ ጎንደር ዞኖች በጎርፍና ውኃ መጥለቅለቅ ጉዳት ለደረሰባቸው የኅብረተሰብ ክፍሎች 22 ነጥብ 2 ሚሊዮን ብር የሚገመት የቁሳቁስ ድጋፍ አደረጉ።
የአማራ ክልል ርእሰ መሥተዳድር ተመሥገን ጥሩነህ ዘላቂ መፍትሔ እስከመስጠት መንግሥት በትኩረ እንደሚሠራ ገልፀዋል፤ ለተደረገው ድጋፍም ምሥጋና አቅርበዋል።ባሕር ዳር፡ መስከረም 15/2013ዓ.ም (አብመድ) የጣና ሐይቅ ሞልቶ በመፍሰሱ ምክንያት በደቡብ ጎንደርና ማዕከላዊ ጎንደር ዞን ለጣና አዋሳኝ በሆኑ ወረዳዎች የውኃ መጥለቅለቅ ተከስቶ በሰብልና በመኖሪያት ላይ ጉዳት ማድረሱን የአማራ ብዙኃን መገናኛ ድርጅት መዘገቡ ይታወሳል። የርብና ጉማ ወንዞችም ከመጠን በላይ በመሙላት በጎርፍ ጉዳት አድርሰዋል፡፡ በዚህ የተነሳም ከ10 ሺህ በላ የጉዳቱ ሰለባዎች ከዕለታዊ የምግብ ድጋፍ ጀምሮ ዘለቄታዊ መፍትሔ እንደሚሹ አብመድ ዘግቦ ነበር።